hotchpotch/miracl-hf-unified huggingface dataset:
Jimmy Daywalt
Jimmy Daywalt (28. elokuuta 1924 Wabash, Indiana – 4. huhtikuuta 1966 Indianapolis, Indiana) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kahdeksan kertaa kausina 1953–1957, 1959 ja 1961–1962. Hän oli kuudes vuoden 1953 kilpailussa saavuttaen vuoden tulokas -palkinnon. Hän starttasi toisesta ruudusta vuoden 1954 kilpailuun johdettuaan kahdeksan kierroksen ajan, kunnes keskeytti kierroksella 111 kolarin seurauksena.
Daywalt kuoli syöpään vain 41-vuotiaana Indianapolisissa, Indianassa.
Global Metal
Global Metal on vuonna 2008 julkaistu dokumenttielokuva, jonka ovat ohjanneet Scot McFadyen ja Sam Dunn. Se on jatkoa samojen tekijöiden aiemmalle dokumentille "" vuodelta 2005. Molempien aiheena on heavy metal -musiikkigenre. "Global Metal" käsittelee heavy metalia globaalina ilmiönä erilaisine ilmentymismuotoineen. Elokuvassa esiintyviä yhtyeitä ovat muun muassa Sigh, Demonic Resurrection, Sex Machineguns ja X Japan.
Jari Rannikko
Jari Rannikko (s. 1953) on entinen suomalainen koripalloilija.
Rannikko nousi 1970-luvun loppupuolella Salon Vilppaan runkopelaajaksi. Vuonna 1978 hän siirtyi Turun NMKY:n SM-sarjajoukkueeseen. Hän voitti Suomen mestaruuden vuonna 1982, SM-hopeaa vuonna 1979 sekä SM-pronssia vuonna 1983.
SM-sarjan 1978–1979 loppuotteluissa Playhonkaa vastaan Rannikko teki yhteensä 24 pistettä. Hänen pelitilanneheitoistaan onnistui ensimmäisessä loppuottelussa viisi seitsemästä ja toisessa kaksi kahdeksasta, kolmannessa ei yksikään kolmesta heitosta mennyt koriin, ja neljännessä loppuottelussa kaksi neljästä heitosta onnistui.
SM-sarjan 1981–1982 runkosarjassa Rannikko teki 36 ottelussa 173 pistettä ja otti 56 levypalloa. Hän oli runkosarjan pelitilanneheittojen tarkkuustilastossa 17:s onnistuttuaan 67 heitossa 125:stä (53,6 %). Ratkaisevassa viidennessä loppuottelussa Panttereita vastaan hän teki kahdeksan pistettä ja otti 11 levypalloa. Hänen runkosarjan ja pudotuspelien yhteen lasketut tilastolukemansa olivat: 46 ottelua, 196 pistettä (4,26 p ottelua kohden), 73 levypalloa, 90 virhettä, 151 pelitilanneheittoa, joista 74 onnistui (49,0 %), sekä 66 vapaaheittoa, joista 48 onnistui (72,7 %).
Jari Rannikon poika Teemu Rannikko on 2000-luvun parhaita suomalaisia koripalloilijoita.
Visaginas
Visaginas on runsaan 21 000 asukkaan kaupunkikunta Utenan läänissä, Liettuan itäosassa. Kaupungin lähellä sijaitsee Liettuan suurin järvi Drūkšiai.
Visaginas perustettiin vuonna 1975 asutuskeskukseksi Ignalinan ydinvoimalan työntekijöille. Aluksi eli vuoteen 1992 saakka kaupungin nimi oli Liettuan kommunistisen puolueen ensimmäisen pääsihteerin Antanas Sniečkusin mukaan Sniečkus (). Visaginas sai kaupunginoikeudet vuonna 1977 ja 1996 otettiin käyttöön kaupungin nykyinen vaakuna.
Kaupunki väestöltään on Ignalinan ydinvoimalan seurauksena maan venäläisvaltaisimpia. Väestönlaskennan (2011) tilastojen valossa kaupungin etninen jakauma oli seuraava:
Kaupungin tärkein elinkeino oli sähköntuotanto: Liettuan ainut ydinvoimala, Ignalina, sijaitsi lähellä kaupunkia. Voimalassa työskenteli yli 5000 ihmistä. Voimalaitos suljettiin lopullisesti 31. joulukuuta 2009. Vanhan voimalaitoksen viereen aiotaan rakentaa uusi ydinvoimalaitos. Visaginasin rautatieasema tuo raideyhteyden niin Vilnaan, Daugavpilsiin kuin Pietariinkin.
Kaupungissa toimii: ammattikorkeakoulu, 6 yläastetta, ala-aste, 8 päiväkotia, musiikin- ja akrobatian oppilaitokset ja urheilukeskus. Visaginasissa toimii 11 urheiluseuraa, joissa on yhteensä 1600 jäsentä. Kaupungissa järjestetään vuosittain "Visaginas Country" -kantrimusiikkifestivaali.
Visaginasin ystävyyskaupungit:
Hoorn
Hoorn on kunta ja kaupunki Alankomaissa, Pohjois-Hollannin maakunnassa. Se sijaitsee IJsselmeerin rannalla, 35 kilometriä Amsterdamista pohjoiseen. Hoornissa on arviolta 72 172 asukasta (vuonna 2016) ja sen pinta-ala on 20,25 neliökilometriä.
Hoorn sai kaupunginoikeudet vuonna 1357.
Frank Baumgartl
Frank Baumgartl (29. toukokuuta 1955 Schlema, Saksi, Saksan demokraattinen tasavalta – 26. elokuuta 2010 Comojärvi, Italia) oli itäsaksalainen estejuoksija ja olympiamitalisti.
Baumgartl voitti vuonna 1973 juniorien Euroopan-mestaruuden 2 000 metrin estejuoksussa ajalla 5.28,14. Hän saavutti Montréalin 1976 olympialaisissa pronssia 3 000 metrin estejuoksussa ajalla 8.10,36. Hän oli vielä loppusuoralla kilpailua johtavan Anders Gärderudin rinnalla, mutta kaatui viimeiseen kuivaesteeseen ja joutui päästämään Gärderudin lisäksi myös Bronisław Malinowskin ohitseen.
Baumgartl edusti seuratasolla SC Karl-Marx-Stadtia. Hänen valmentajansa oli Klaus Kretschmann. Hän lopetti polvivaivojen myötä uransa ennen Moskovan 1980 olympialaisia.
Saksan jälleenyhdistymisen jälkeen Baumgartl muutti Baden-Württembergiin ja työskenteli siellä Boschin palveluksessa. Hän kuoli sydänkohtaukseen 55-vuotiaana elokuussa 2010.
Haarlemmerliede en Spaarnwoude
Haarlemmerliede en Spaarnwoude on kunta Alankomaissa, Pohjois-Hollannin maakunnassa. Vuonna 2016 siellä oli arviolta 5 578 asukasta (vuonna 2016) ja sen pinta-ala on 19,23 neliökilometriä.
Kunta koostuu seuraavista kylistä:
Paul-Heinz Wellmann
Paul-Heinz Wellmann (s. 31. maaliskuuta 1952 Haiger, Hessen, Saksan liittotasavalta) on entinen saksalainen keskimatkojen juoksija ja olympiamitalisti. Hänen päälajinsa oli 1 500 metrin juoksu.
Wellmann sijoittui 19-vuotiaana Helsingin EM-kilpailuissa 1971 seitsemänneksi 1 500 metrin juoksussa ajalla 3.40,8. Münchenin 1972 olympialaisissa hän oli jälleen seitsemäs ajalla 3.40,1, ja samalle sijalle hän päätyi Rooman EM-kilpailuissa 1974 ajalla 3.41,6.
Wellmann pääsi suurimpiin saavutuksiinsa vuonna 1976. Münchenin EM-hallikilpailuissa hän voitti kultaa ajalla 3.45,1. Montréalin olympialaisissa hän saavutti pronssia ajalla 3.39,33. Hänen vaimonsa Ellen Wellmann (o.s. Tittel) sijoittui Montréalissa 1 500 metrillä seitsemänneksi. San Sebastiánin EM-hallikilpailuissa 1977 Karl-Heinz Wellmann saavutti vielä hopeaa ajalla 3.46,6. Vaimo jätti Wellmannin ja avioitui jo huhtikuussa 1977 hänen parhaan ystävänsä ja kilpakumppaninsa Thomas Wessinghagen kanssa.
Seuratasolla Wellmann edusti TuS 04 Leverkusenia. Hän toimi kilpauransa jälkeen valmentajana.
Graft-De Rijp
Graft-De Rijp on entinen kunta Alankomaissa, Pohjois-Hollannin maakunnassa. Sen pinta-ala oli 21,76 km² ja asukasluku vuoden 2008 lopussa 6 471. Vuonna 2015 se liitettiin Alkmaariin.
Kunnan alueella sijaitsivat seuraavat kylät:
Yhdysvaltain ilmavoimamuseo
Yhdysvaltain ilmavoimamuseo () on Yhdysvaltain ilmavoimien aselajimuseo, joka sijaitsee Riversidessä Ohiossa. Se on maailman suurin ja vanhin sotilasilmailumuseo, ja siellä käy vuosittain yli miljoona kävijää. Näytteillä on yli 400 lentokonetta ja ohjusta. Sisäänpääsy on ilmainen.
Jukka Santanen
Jukka Santanen (7. toukokuuta 1927 – 2. heinäkuuta 2010) oli suomalainen taikuri. Hän työskenteli ammatikseen viihde- ja taika-alalla yli 40 vuotta.
Ennen taikurinuraa Santanen toimi kymmenkunta vuotta konelatojana. Saatuaan eräältä merimieheltä innostuksen taikatemppuihin Santanen alkoi harjoitella niitä 1950-luvun alussa ja esiintyi ensimmäisen kerran julkisesti 1953, jolloin häntä avusti itse Frans Emil Sillanpää. Tämä tapahtui Kaunialan sotavammasairaalassa. Siitä lähtien Santanen esiintyi vuosittain sotainvalidien tilaisuuksissa. Päästyään 1956 Sanomalehtimiesyhdistyksen Vihreä oksa -revyyhyn hän herätti huomiota sorminäppäryyttä vaativilla savuketempuillaan, ja esiintymistarjouksia alkoi tulla niin paljon, että 1959 hän siirtyi täysin taikurin ammattiin. 1960- ja 1970-luvulla hän herätti huomiota yhdessä vaimonsa kanssa esittämällään telepaattisella ohjelmalla. Lusikantaivuttaja Uri Gellerin temput Santanen teki 1974 heti viikon päästä tämän Suomen-vierailun jälkeen Seura-lehden järjestämässä valvotussa testissä.
Taiteilijantoimensa ohella Santanen toimi aktiivisesti suomalaisen viihteen tason ja arvostuksen kohottamiseksi. Hän oli Esiintyvät Taiteilijat r.y:n puheenjohtajana 1983–1989 ja järjesti silloin useita sirkustaiteilijoiden pr-tapahtumia ja opintomatkat muun muassa Moskovaan, Budapestiin ja Istanbuliin. Hän osallistui useisiin taikureitten maailman- ja pohjoismaisiin kongresseihin sekä toiminut tuomarina muun muassa Nuorison taidetapahtumassa. Oma taikuripalsta hänellä oli Uudessa Suomessa 1962–1967.
Jukka Santaselle myönnettiin valtion ylimääräinen taiteilijaeläke. Hän oli Sirkus- ja varieteetaiteen ystävät r.y. CiVan jäsen. Aktiiviuransa lopetettuaan hän esiintyy vielä silloin tällöin ja ottaa innokkaasti osaa viihteen erilaisiin tapahtumiin. Myös hypnoosi kuului hänen harrastuksiinsa. "Taikurivuodet ovat olleet elämäni parhaita vuosia, esiintymiset ja muut harrastukset olen voinut itse valita."
Nuoruudessaan Jukka Santanen harrasti nyrkkeilyä ja kuului sarjansa parhaimmistoon. Hän voitti pari kertaa TUL:n Keski-Suomen piirin mestaruuden ja oli arvolistalla viidentenä. Hänet valittiin myös Lontoon olympialaisten valmennusrenkaaseen, mutta sairaus katkaisi urheiluharrastuksen. Hän oli Jyväskylän Työväen Nyrkkeilijöiden perustajajäsen.
Jevgeni Gavrilenko
Jevgeni Mihailovitš Gavrilenko (, s. 5. huhtikuuta 1951 Homel) on neuvostoliittolainen, 1970-luvulla menestynyt 400 metrin aitajuoksija ja olympiamitalisti.
Gavrilenko sijoittui Helsingin EM-kilpailuissa 1971 päälajissaan 400 metrin aitajuoksussa viidenneksi ajalla 50,5 s. Münchenin 1972 olympialaisissa hän sijoittui kuudenneksi ajalla 49,66 s. Rooman EM-kilpailuissa 1974 hän saavutti aitajuoksussa pronssia ajalla 49,32 s ja oli mukana Neuvostoliiton pikaviestijoukkueessa, joka keskeytti. Montréalin 1976 olympialaisissa Gavrilenko saavutti aitajuoksussa pronssia ajalla 49,45 s. Lisäksi hän oli alkuerissä karsiutuneen pikaviestijoukkueen ankkuri eli viimeisen osuuden juoksija.
Wieringermeer
Wieringermeer on polderi ja entinen kunta Alankomaissa, Pohjois-Hollannin maakunnassa. Sen pinta-ala oli 309,37 km² (josta vettä 102,70 km²). Asukasluku oli vuoden 2008 lopussa 12 562.
Vuonna 2012 Wieringermeer, Anna Paulowna, Niedorp ja Wieringen yhdistyivät uudeksi kunnaksi nimeltä Hollands Kroon.
Kunnan alueella sijaitsivat seuraavat kylät:
Muiden
Muiden on entinen kunta ja kaupunki Alankomaissa, Pohjois-Hollannin maakunnassa. Sen pinta-ala oli 36,51 km² (josta vettä 22,06 km²) ja asukasluku vuoden 2008 lopussa 6 576.
Englannin 3. divisioona
Vuosina 1921–1958 divisioona oli jaettu etelä- ja pohjoislohkoon. Tämän jälkeen maantieteellisestä jaosta luovuttiin ja joukkueet jakautuivat yksilohkoiseen 3. divisioonaan ja uuteen 4. divisioonaan.
Aleksei Spiridonov
Aleksei Sergejevitš Spiridonov (, 20. marraskuuta 1951 Leningrad – 9. huhtikuuta 1998 Pietari) oli neuvostoliittolainen moukarinheittäjä ja olympiamitalisti.
Spiridonov voitti Rooman EM-kilpailuissa 1974 moukarinheitossa kultaa tuloksella 74,20 m. Hän nousi vasta viimeisellä heittokierroksella, kilpailun toiseksi viimeisenä heittäjänä voittoon 20 senttimetrillä ohi itäsaksalaisen Jochen Sachsen. Heti EM-kisojen jälkeen 11. syyskuuta 1974 Münchenissä Spiridonov heitti maailmanennätyksen 76,66 m. Ennätys pysyi hänen nimissään runsaat kahdeksan kuukautta. Rooman universiadeissa 1975 hän voitti kultaa tuloksella 73,82 m.
Montréalin 1976 olympialaisissa Spiridonov saavutti pronssia tuloksella 76,08 m, jonka hän heitti viimeisellä kierroksella. Hänen muut heittonsa kantoivat 75,74, 73,94, 75,28 ja 75,60 metriä, ja viides heitto oli mitätön. Neuvostoliitto saavutti kilpailussa kolmoisvoiton.
Kurt Austin
Kurt Austin on kuvitteellinen henkilö Clive Cusslerin ja Paul Kemprecosin luomassa NUMA Files -kirjasarjassa.
Austin on syntynyt 6. joulukuuta vuonna 1961. Hän on yli 180 senttiä pitkä, painaa noin 90 kiloa ja hänen silmänsä ovat vihreät ja hiukset hopeanväriset. Silloin kun Austin ei ole seikkailemassa NUMAn eri tehtävissä toverinsa Joe Zavalan kanssa, hän on kotonaan Virginian Fairfaxissa Potomacjoen varrella.
Austin keräilee erilaisia käsiaseita joita hänellä onkin huomattava valikoima.
Hän on meri-insinööri ja pätevin mahdollinen sukeltaja; kirjassa NOLLAPISTE mainitaan hänen olleen aiemmin CIAn palveluksessa jolloin hän pelasti näitä kiinnostaneita laivanhylkyjä.
Millard Hampton
Millard Frank Hampton jr. (s. 8. heinäkuuta 1956 Fresno, Kalifornia, Yhdysvallat) on entinen yhdysvaltalainen pikajuoksija ja olympiavoittaja.
Hampton saavutti Montréalin 1976 olympialaisissa hopeaa 200 metrin juoksussa ajalla 20,29 s. Hän juoksi 4 × 100 metrin viestijuoksussa kultaa ajalla 38,33 s voittaneessa Yhdysvaltain joukkueessa kolmannen osuuden.
Dwayne Evans
Dwayne Eugene Evans (s. 13. lokakuuta 1958 Phoenix, Arizona, Yhdysvallat) on entinen yhdysvaltalainen pikajuoksija ja olympiamitalisti.
Evans saavutti Montréalin 1976 olympialaisissa pronssia 200 metrin juoksussa ajalla 20,43 s. Hänen edelleen sijoittuivat jamaikalainen Don Quarrie sekä maanmies Millard Hampton.
Apina ja Uusikuu
Apina ja Uusikuu on Viivi Hyvösen vuonna 2008 ilmestynyt kolmas romaani. Kirja sijoittuu kaupunkiin, jonka eristää muusta maailmasta myrkynvärinen meri ja vihamielisten apinoiden kansoittama suuri kaatopaikka.
Fred Newhouse
Frederick Vaughn (Fred) Newhouse (s. 8. marraskuuta 1948 Haney Grove, Texas, Yhdysvallat) on yhdysvaltalainen pikajuoksija ja olympiavoittaja.
Newhouse saavutti Montréalin 1976 olympialaisissa hopeaa 400 metrin juoksussa ajalla 44,40 s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa kolmannen osuuden.
Herman Frazier
Herman Ronald Frazier (s. 29. lokakuuta 1954 Philadelphia, Pennsylvania, Yhdysvallat) on entinen yhdysvaltalainen pikajuoksija ja olympiavoittaja.
Frazier saavutti Montréalin 1976 olympialaisissa pronssia 400 metrin juoksussa ajalla 44,95 s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa ensimmäisen osuuden.
Englannin 4. divisioona
Divisioona syntyi kun maantieteellisesti kahteen lohkoon jaettu 3. divisioona muutettiin yksilohkoiseksi ja joukkueet jaettiin siihen ja 4. divisioonaan.
Maxie Parks
Maxwell Lander (Maxie) Parks (s. 9. heinäkuuta 1951 Arkansas City, Arkansas, Yhdysvallat) on entinen yhdysvaltalainen pikajuoksija ja olympiavoittaja.
Maxie Parks sijoittui Montréalin 1976 olympialaisissa viidenneksi 400 metrin juoksussa ajalla 45,24 s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa viimeisen osuuden.
Benjamin Brown
Benjamin Gene (Benny) Brown (27. syyskuuta 1953 San Francisco, Kalifornia, Yhdysvallat – 1. helmikuuta 1996 Ontario, Kalifornia, Yhdysvallat) oli yhdysvaltalainen pikajuoksija ja olympiavoittaja.
Benjamin Brown juoksi Montréalin 1976 olympialaisten 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa toisen osuuden. Hän kuoli 42-vuotiaana auto-onnettomuudessa.
Saima Hyökki
Saima Hyökki (o.s. Haapanen, s. 1981) on Espoossa asuva laulaja, laulunopettaja, säveltäjä ja sovittaja. Hyökki on valmistunut pop/jazz-lauluopettajaksi Helsingin ammattikorkeakoulu Stadiasta ja suorittanut siellä myös ylemmän ammattikorkeakoulututkinnon YAMK. Hän opettaa tällä hetkellä Musiikkiopisto Avoniassa.
Hyökki on jäsenenä a cappella -lauluyhtyeessä Viisi. Syksystä 2013 kesään 2014 ja syksystä 2015 syksyyn 2016 Hyökki sijaisti Soila Sariolaa Lauluyhtye Rajattomassa.
Rick Wohlhuter
Richard Charles (Rick) Wohlhuter (s. 23. joulukuuta 1948 Geneva, Illinois, Yhdysvallat) on yhdysvaltalainen keskimatkojen juoksija ja olympiamitalisti.
Wohlhuter karsiutui Münchenin 1972 olympialaisten 800 metrin juoksun alkuerissä ajalla 1.49,4. Montréalin 1976 olympialaisissa hän saavutti pronssia 800 metrillä ajalla 1.44,12 sekä sijoittui 1 500 metrillä kuudenneksi ajalla 3.40,64 s.
Waterland
Waterland on kunta Alankomaissa Pohjois-Hollannin maakunnassa. Siellä on arviolta 17 304 asukasta (vuonna 2016), ja sen pinta-ala on 52,11 neliökilometriä.
Kaupunki
Kyliä:
Pieniä kyliä:
Vihreä oksa -revyy
Vihreä Oksa -revyy oli 1950-luvulla perustettu revyy Linnanmäellä. Se toimi alkuun sirkusteltassa, mutta kun Peacock-teatteri rakennettiin, Vihreä Oksa -tapahtuma siirtyi sinne. Vihreästä oksasta ovat aloittaneet muun muassa Brita Koivunen, fakiiri Kronblom ja Eero ja Jussi Raittinen, samoin Stadin slangi ry:n entinen puheenjohtaja Lasse Liemola. Stadin Slangi on elvyttänyt tapahtuman uudelleen vuonna 2008.
Tatjana Anisimova
Tatjana Mihailovna Anisimova (, o.s. Polubojarova, s. 19. lokakuuta 1949 Groznyi) on entinen neuvostoliittolainen pika-aitajuoksija ja olympiamitalisti.
Anisimova, silloiselta nimeltään Polubojarova, sijoittui Helsingin EM-kilpailuissa 1971 kahdeksanneksi 100 metrin aitajuoksussa ajalla 13,7 s. Avioitumisensa jälkeen hän sijoittui Rooman EM-kilpailuissa 1974 kuudenneksi ajalla 13,16 s. Montréalin 1976 olympialaisissa hän saavutti hopeaa ajalla 12,78 s häviten itäsaksalaiselle Johanna Schallerille 0,01 sekunnin erolla. Prahan EM-kilpailuissa 1978 hän saavutti hopeaa ajalla 12,67 s. Moskovan 1980 olympialaisissa hän selviytyi alkueristä jatkoon mutta ei juossut välierissä. Ateenan EM-kilpailuissa 1982 hän sijoittui seitsemänneksi ajalla 13,06 s.
Sisäratojen EM-kilpailuissa Anisimova saavutti pronssia 60 metrin aitajuoksussa Katowicessa 1975 ajalla 8,21 s ja 50 metrin aitajuoksussa Grenoblessa 1981 ajalla 6,81 s.
Beverwijk
Beverwijk on kaupunki ja kunta Alankomaissa. Se sijaitsee Pohjois-Hollannin provinssissa. Vuoden 2016 alussa asukasluku oli 40 309. Kunta muodostuu Beverwijkin kaupungista ja Wijk aan Zeen kylästä.
Natalja Lebedeva
Natalja Vasiljevna Lebedeva (, s. 24. elokuuta 1949 Moskova) on neuvostoliittolainen pika-aitajuoksija ja olympiamitalisti.
Lebedeva sijoittui Rooman EM-kilpailuissa 1974 seitsemänneksi 100 metrin aitajuoksussa ajalla 13,19 s. Montréalin 1976 olympialaisissa hän saavutti pronssia ajalla 12,80 s. Hän hävisi kultamitalisti Johanna Schallerille vain 0,03 sekunnilla ja hopeamitalisti Tatjana Anisimovalle 0,02 sekunnilla mutta jätti Gudrun Berendin neljänneksi 0,02 sekunnin erolla.
Sisäratojen EM-kilpailujen 60 metrin aitajuoksussa Lebedeva saavutti hopeaa Münchenissä 1976 ajalla 8,08 s sekä pronssia Sindelfingenissä 1980 ajalla 8,04 s.
Maria Petkova
Maria Dimitrova Petkova (, o.s. Vergova, , s. 3. marraskuuta 1950 Plovdiv) on entinen bulgarialainen kiekonheittäjä ja olympiamitalisti.
Maria Vergova sijoittui vuoden 1973 universiadien kiekonheitossa neljänneksi. Rooman EM-kilpailuissa 1974 hän oli jälleen neljäs tuloksella 61,92. Vuonna 1975 hän voitti Rooman universiadeissa mestaruuden tuloksella 65,28 m. Montréalin 1976 olympialaisissa hän saavutti hopeaa toisella kierroksella heittämällään tuloksella 67,30 m. Vuonna 1977 hän oli jälleen universiadien ykkönen Sofiassa tuloksella 66,34 m.
Avioitumisensa jälkeen Maria Petkova heitti Sofiassa 13. heinäkuuta 1980 maailmanennätyksen 71,80 m. Moskovan 1980 olympialaisissa hän saavutti hopeaa viimeisellä kierroksella heittämällään tuloksella 67,90 m. Hänen aiemmat loppukilpailuheittonsa olivat mitaltaan 67,68, 65,36, 67,66, 65,56 ja 67,68 metriä.
Ateenan EM-kilpailuissa 1982 Petkova saavutti hopeaa tuloksella 67,94 m. Hän hävisi maannaiselleen Tsvetanka Hristovalle 40 senttimetrillä. Helsingin MM-kilpailuissa 1983 Petkova saavutti hopeaa tuloksella 66,44 m.
Teenage Mutant Ninja Turtles: Mutant Melee
Teenage Mutant Ninja Turtles: Mutant Melee (lyhyesti TMNT: Mutant Melee) on Konamin kehittämä ja maaliskuussa 2005 julkaisema tappelupeli. Peli perustuu animaatiosarjaan "Teini-ikäiset mutanttininjakilpikonnat".
"TMNT: Mutant Melee" ei ole tyypillinen yksi vastaan yksi -tappelupeli vaan toimii laajalla areenalla, jossa on mahdollisuus pelata yksi vastaan yksi -tyylin lisäksi kaikki neljä hahmoa keskenään.
Yksinpelin seikkailumuodossa pelaajan on tarkoitus pelata yhdellä kymmenestä pelattavasta hahmosta noin 15-20 kenttää läpi riippuen hahmosta, joissa on tappeluiden lisäksi on muun muassa pommien väistämiseen perustuvia tasoja. Suorittamalla yhden hahmon kentät läpi, pelaaja saa käyttöönsä sitä mukaa lukittuja hahmoja.
Moninpelissä on myös käytössä kaikki kymmenen pelattavissa olevaa hahmoa ja 12 lukittua hahmoa. Kenttiä on yhteensä yhdeksän ja lukittuja kenttiä viisitoista. Pelissä on neljä erilaista pelimuotoa, kuten pudotuspeli, jossa on tarkoitus tyrmätä mahdollisimman monta vastustajaa aikarajan puitteissa. Last Man Standing -muodossa puolestaan on tarkoitus selviytyä viimeisenä hengissä ja tyrmätä kaikki muut vastustajat. Kukkulan kuninkaassa pelaajan täytyy seistä hohtavalla alueella ja puolustaa aluetta muilta pelaajilta, jotka yrittävät päästä tilalle. Lopuksi Keep Away -muodossa ideana on kuljettaa aarrearkkua ja yrittää vältellä muita pelaajia, jotka yrittävät hakata pelaajaa saadaksen arkun itselleen.
Muutamille hahmoille, kuten Aprilille, Caseylle, Jalkaninjalle, Hunnille ja Silppurille on mahdollisuus saada lukittuja vaihtoehtoisia asuja.
Ankanpään suku
Ankanpään suku () on kuvitteellinen Disneyn Aku Ankka -sarjakuvissa esiintyvä suku, jonka kantaisä on Ankkalinnan perustaja Julle Ankanpää. Julle on Carl Barksin keksimä hahmo, joka mainittiin ensimmäistä kertaa vuoden 1952 tarinassa "Maailman rikkain mies". Ankanpään suvun on kuitenkin varsinaisesti kehitellyt vasta Don Rosa 1990-luvulla. Hän keksi tehdä Jullesta Mummo Ankan isoisän ja näin ollen myös Aku Ankan esi-isän.
Yllättävästä suomennosnimestään huolimatta Roope Ankan isoisä Kalle Ankanpää (engl. "Dingus McDuck") ei kuulu Ankanpäiden sukuun vaan MacAnkan klaaniin.
Englannin sana "coot" tarkoittaa oikeastaan nokikanaa.
Julle (engl. "Cornelius Coot") oli Ankkalinnan kuuluisa perustaja. Hän saapui Yhdysvaltojen länsirannikolle 1800-luvun alkupuolella ja sattui onnenkantamoisen myötä saamaan haltuunsa brittien hylkäämän linnakkeen. Jullen Ankkalinnakkeeksi uudelleennimeämän linnoituksen ympärille alkoi kehittyä Ankkalinnan kylä, jonka todellinen kukoistus koitti kuitenkin vasta 1900-luvulla Roope Ankan saapumisen myötä.
Kornelius (engl. "Clinton Coot") oli Julle Ankanpään poika. Don Rosan mukaan Kornelius perusti Sudenpentujen partiojärjestön. Sen perustana oli Ankkalinnakkeen alaisesta kellarista löytynyt kirja, johon oli talletettu koko muinaisen Aleksandrian kirjaston tietomäärä. Kirjan päätyminen Ankkalinnakkeen alle on selitetty Don Rosan tarinassa "Kadonneen kirjaston vartijat". Kirjaa päivittäen ja laventaen Kornelius muotoili "Sudenpentujen käsikirjan" ensimmäisen version. Kornelius sai vaimonsa Olgan ("Gertrude Gadwall") kanssa kaksi lasta, Konradin ja Kaino-Vienon.
Kornelius sai englanninkielisen etunimensä "Clinton" Bill Clintonin mukaan, sillä presidentinvaalit olivat juuri meneillään Rosan kehittäessä hahmoa.
Kornelius Ankanpää nähdään sivuhahmona vuonna 2018 alkaneessa "Legend of the Three Caballeros" -animaatiosarjassa.
Kaino-Vieno (engl. "Elvira Coot") eli tutummin ”Mummo Ankka” oli toinen Korneliuksen lapsista. Hän avioitui Hepsu Ankan kanssa ja synnytti kolme lasta, Aaronin, Doran ja Unton. Hänen lapsenlapsiaan ovat niin Aku Ankka, Hannu Hanhi, Sisuvius Ankka kuin Touho Ankkakin.
Konrad (engl. "Casey Coot") oli toinen Korneliuksen lapsista ja siis Mummo Ankan veli. Don Rosan "Kultakenttien kimallus" -tarinan mukaan hän osallistui Klondiken kyltäryntäykseen 1800-luvun viime vuosina ja ystävystyi siellä nuoren Roope Ankan kanssa. Mutta toisin kuin Roopella, Konradilla ei ollut onnea kullankaivajan urallaan. Päästäkseen takaisin kotiin hän myi Roopelle hallussaan olleen ankkalinnalaisen tontin – Ankkalinnakkeen kukkulan, jolle Roope sittemmin pystytti Rahasäiliönsä. Avioliitostaan Gerda Hanhen ("Gretchen Grebe") kanssa Konrad sai kaksi lasta: Hannan ja Serkku Kiljuhanhen.
Hanna (engl. "Fanny Coot") meni naimisiin Martti Hanhen ("Luke Goose") kanssa ja sai yhden pojan, Hansu Hanhen, joka tunnetaan Mummo Ankan patalaiskana renkinä.
Serkku Kiljuhanhi (engl. "Cuthbert Coot") on Jullen ohella toinen Carl Barksin keksimistä Ankanpään suvun hahmoista. Serkku Kiljuhanhi tosin esiintyy vain yhdessä tarinassa Akun karjatilaa pitävänä serkkuna, jonka luokse hän matkustaa vierailulle Tupun, Hupun ja Lupun kanssa.
Arovarpushaukka
Arovarpushaukka ("Accipiter badius") on keskikokoinen haukkalintu.
Linnun pituus on 30–36 cm, siipien kärkiväli 60–70 cm ja paino 113–266 g. Naaras on hieman kookkaampi kuin koiras. Laji muistuttaa höyhenpuvultaan sekä varpushaukkaa että sirovarpushaukkaa, josta sen erottaa lähietäisyydeltä tarkasteltuna kurkun mustasta pitkittäisraidasta, joka esiintyy kaikissa puvuissa. Sukupuolet ovat lähes samanvärisiä, nuori lintu on selkäpuolelta tumma ja alapuolelta voimakkaan ruskeatäpläinen.
Arovarpushaukan esiintymisalue on hyvin laaja ja lajista tunnetaan kuusi alalajia. Se elää Saharan eteläpuolisessa Afrikassa Kongon allasta lukuun ottamatta sekä Intian niemimaalla, Pakistanissa ja Kaakkois-Aasiassa. Näillä alueilla se on pääosin paikkalintu. Iranista Kazakstaniin ulottuvalla alueella elävä alalaji "cenchroides" on muuttolintu, joka talvehtii lähinnä Luoteis-Intiassa. Laji on pesinyt Azerbaidžanissa. Sen elinympäristön ala on 1–10 miljoonaa neliökilometriä ja maailman populaation koko on 1–10 miljoonaa yksilöä.
Arovarpushaukka suosii kuivia, pienialaisia metsiköitä savanneilla, puoliautiomailla, jokilaaksoissa ja viljelysmailla. Se pesii usein keitaissa, hautausmailla tai puutarhoissa alle 1 000 metrin korkeudella.
Naaraan rakentama hutera risupesä sijaitsee puun oksalla 7–13 metrin korkeudella. Naaras munii kolme tai neljä munaa, joita se hautoo 33–35 päivää. Poikaset oppivat lentämään yli kuukauden ikäisinä. Sukukypsä yksivuotiaana.
Arovarpushaukan pääravintoa ovat erilaiset liskot ja isot hyönteiset sekä linnut. Se saalistaa väijymällä puussa tai tiheikössä, tehden nopeita syöksyjä saaliin kimppuun. Ottaa saaliin yleensä maasta, harvoin lennosta. Afrikassa sen on havaittu lentävän sisälle rakennuksiin ottamaan seinillä kiipeileviä liskoja.
Risto Syrjänen
Risto Sulo Syrjänen (4. kesäkuuta 1925 Tervakoski, Janakkala – 8. tammikuuta 2016 Lahti) oli suomalainen pika-aitajuoksija.
Syrjänen karsiutui Helsingin 1952 olympialaisten 110 metrin aitajuoksun alkuerissä ajalla 15,4. Hän edusti Suomea kymmenessä maaottelussa vuosina 1950–1953. Seuratasolla hän edusti Tervakosken Patoa, Hyvinkään Tahkoa ja Jämsänkosken Ilvestä. Hän voitti Suomen mestaruuden vuonna 1951 ja saavutti SM-hopeaa 1950, 1952 ja 1953 sekä SM-pronssia vuonna 1954. Hänen ennätyksensä 110 metrin aitajuoksussa oli 14,9 s vuodelta 1953.
Syrjänen valittiin vuoden rakennusmestariksi Suomessa 1982.
Gábor Csupó
Gábor Csupó (s. 29. syyskuuta 1952 Budapest, Unkari) on unkarilaissyntyinen Yhdysvalloissa asuva animaattori ja animaatiostudio Klasky Csupon toinen perustaja. Studio on tuottanut muiden muassa televisiosarjat "Ipanat", "Duckman" ja "Aaaah! Real Monsters". Studio teki myös tilaustyönä animaation "Simpsoneihin" sarjan kolmella ensimmäisellä tuotantokaudella vuosina 1989–1992 ja sitä ennen "Simpsonit"-lyhytfilmeihin vuosina 1987–1989.
Csupó työskenteli neljä vuotta unkarilaisella Pannónia-studiolla ennen muuttoaan länteen vuonna 1975. Työskennellessään Ruotsissa hän tapasi yhdysvaltalaisen animaattorin Arlene Klaskyn. He perustivat Klasky Csupon vuonna 1981.
1990-luvulla Csupó perusti kaksi levy-yhtiötä, Tone Casualties ja Casual Tonalities, jotka keskittyvät lähinnä elektroniseen, ambientiin ja kokeelliseen musiikkiin. Hän on myös itse julkaissut kolme albumia.
Csupó on myös ohjannut kaksi näytelmäelokuvaa, "Silta salaiseen maahan" (2007) ja "Kuuprinsessa" (2008).
Olli Alho (yleisurheilija)
Olli Valmari Alho (19. lokakuuta 1919 Jyväskylä – 20. huhtikuuta 2005) oli suomalainen pika-aitajuoksija.
Alho karsiutui Helsingin 1952 olympialaisten 110 metrin aitajuoksun alkuerissä ajalla 15,4. Hän edusti seuratasolla Oulunkylän Urheilijoita ja Helsingin Kisa-Veikkoja. Hän voitti Suomen Akateemisen Urheiluliiton (SAUL) mestaruuden vuosina 1950 ja 1951 sekä akateemisen PM-pronssin vuonna 1951. Hänen juoksu-uransa päättyi, kun hän Kalevan kisojen 1952 loppukilpailussa kaatui yhdeksänteen aitaan ja hänen reisiluunsa katkesi. Hänen ennätyksensä oli 15,3 s vuodelta 1952.
Olli Alho oli koulutukseltaan ekonomi ja sotilasarvoltaan majuri evp. Hän toimi Oulunkylän Urheilijoiden puheenjohtajana vuosina 1952–1955.
Joe James
Joseph 'Joe' James (23. toukokuuta 1925 Saucier, Mississippi – 5. marraskuuta 1952 San José, Kalifornia) oli yhdysvaltalainen moottoriurheilija.
James kasvoi autokisahullussa Kaliforniassa, jossa ajeli veljensä Waltin kanssa kuivajärviroadstereilla matka-autojen huoltamotyön ohella. Veljeksistä tuli CRA-autojärjestön jäseniä ja 1949 Joe pääsi ajosaavutustensa avustuksella ajamaan keskilänteen kilpailuja. Hän ajoi sprint car -autoja IMCA-järjestön radoilla kohtalaisella menestyksellä ja siirtyi vuonna 1950 keskilännen AAA Circuit -radoille, jossa kykeni ajamaan kokeneita kuljettajia vastaan 10 parhaan kuljettajan sijoituksista. Ensimmäisen AAA -voittonsa hän sai Ohion Daytonissa ajetussa kilpailussa.
Hän osallistui Indianapolis 500 -kilpailuun kaksi kertaa kausilla 1951 ja 1952 (kuuluivat vuosina 1950-1960-luvuilla Formula 1 -sarjaan), joissa oli parhaimmillaan kolmastoista vuoden 1952 osakilpailussa. Hän voitti vuoden 1952 aikana myös kuusi voittoa sekä mestaruuden AAA -sarjassa.
James menehtyi Champ Car -kilpailussa San Jose Speedwaylla vuonna 1952. Hän nousi kilpailun johtoon toisesta lähtöruudusta, kunnes 47. kierroksella ilmestyneet keltaiset liput pakottivat uusintalähtöön, jossa hän osui Mike Nazarukin autoon tehden useita voltteja. James vietiin sairaalaan, jossa hän menehtyi kolme päivää myöhemmin kallonmurtumasta ja sisäisistä vaurioista saatuihin vammoihin.
Jamesin kunniaksi Salemissa järjestettiin vuodesta 1953 lähtien Joe James Memorial -kilpailu, kunnes hänen maanmiehensä Pat O'Connorin kuoltua vuonna 1958 kilpailu nimettiin uudelleen Joe James/Pat O'Connor Memorial -kilpailuksi. Hänet valittiin National Sprint Car Hall of Fameen vuonna 1997.
Almost Over Everything
Almost Over Everything on suomalaisen rockbändin Day Elevenin debyyttialbumi, joka julkaistiin 11. toukokuuta 2005. Levyltä julkaistiin kolme singleä: "Almost Over Everything", "Year One" ja "Lost My Love".
Jimmy Jackson
Jimmy Jackson (25. heinäkuuta 1910 – 24. marraskuuta 1984) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kuusi kertaa kausilla 1946–1950 ja 1954, joista 1950 ja 1954 kuuluivat Formula 1 -sarjan osakilpailuihin. Hän oli toinen vuoden 1946 kilpailussa ja viides seuraavana vuonna. Hän saavutti yhteensä 7 pistettä, joita ei ole laskettu mukaan F1-tuloksiin. Hän oli kuudes vuoden 1949 kilpailussa ja 15. vuonna 1954.
* jaettu muiden kuljettajien kanssa.
Lapin kolmio
Lapin kolmio (alue 3c) on yksi alueellisen uhanalaisuusarvioinnin vyöhykkeistä. Siihen kuuluvia alueita ovat Kemi–Tornion seutukunta, Torniolaakson seutukunta ja Rovaniemen lounaisosa. Sana Lapin kolmio ilmestyi kasvitieteilijöiden ja geologien sanavarastoon 1940-luvun aikana. Lapin kolmion alueella on emäksisten ja karbonaattisten kivilajien ansiosta useita ravinteita normaalia enemmän, minkä takia useita vaateliata kasvilajeja esiintyy alueella runsaasti. Lapin kolmion on eräs ominaispiirre ovat esimerkiksi koivuletot, jotka esiintyvät siellä fosfori- ja rautapitoisen maa-aineksen ansiosta. Myös melkein kaikki muut lettotyypit esiintyvät tällä alueella. Lapin kolmio kuuluu keskiboreaaliseen vyöhykkeesen Pohjanmaan ja Pohjois-Karjala – Kainuun kanssa.
Ritva Falla
Ritva Anneli Falla (o.s. Peltonen, s. 30. joulukuuta 1952 Jyväskylä) on suomalainen muotisuunnittelija, joka on suunnitellut merkittävimmille suomalaisille vaatevalmistajille. Häntä pidetään erityisesti bisnesmuodin uudistajana.
Falla suoritti ylioppilastutkinnon Viitaniemen koulussa Jyväskylässä
1972. Hän valmistui taiteen kandidaatiksi Taideteollisen korkeakoulun muoti- ja
tekstiilitaiteen osastolta 1976. Ritva Falla Oy:n hän perusti vuonna 1977 ja
alkoi etsiä toimeksiantajia.
Valmistuttuaan hän muutti miehensä kanssa Lontooseen,
mutta he palasivat myöhemmin Suomeen. (?) Falla on sen jälkeen suunnitellut
useille suomalaisille muotitaloille. Ritva Fallan ensimmäinen
Marimekko-mallisto painokuoseja otettiin tuotantoon 1990. Erityisesti hänen Marimekolle vuodesta
1997 suunnittelemansa Ritva Falla -mallisto on tehnyt hänet tunnetuksi. Malliston
kankaina käytettiin pääasiassa Italiassa valmistettuja villa- ja
sekoitekankaita, vaatteiden leikkauksiin ja istuvuuteen kiinnitettiin huomiota.
Mallistot muodostuivat pääasiassa jakkupuvuista ja päällystakeista. Suunnittelijan nimen liittäminen brändin yhteyteen oli Suomessa
uudenlainen markkinointitapa. Tasavallan
presidentti Tarja Halonen valitsi virkaanastujaisasukseen maaliskuussa 2000
Ritva Fallan Marimekolle suunnitteleman villaisen viitan ja mekon.  Ritva Fallan erillisenä suunnitteleman
business-kokoelman valmistus lakkautettiin vuonna 2008. Hänen suunnittelemiaan vaatteita myydään 15 maassa, mutta erityisesti
Pohjoismaissa ne ovat suosittuja. Ensimmäisen kerran hän oli pääsuunnittelijan
tehtävissä 1980-luvulla, silloin Jill'sille. Ulkoiluasuja hän on suunnitellut Luhdalle. Muita työnantajia ovat olleet Tiklas, Kestilä ja Big L. Hänen tyylillisiä ihanteitaan ovat
vähäeleisyys ja minimalismi, ja esikuvanaan hän pitää Alvar Aaltoa.
Falla oli yksi Suomen Leijonan Pro Finlandia -mitalin
saajista vuonna 2012.
Falla on ollut naimisissa espanjalais-englantilaisen
arkkitehti Gordon Fallan kanssa vuodesta 1981.
MHP Riesen Ludwigsburg
MHP Riesen Ludwigsburg on ludwigsburgilainen koripalloseura. Seuran pääsponsorina toimii MHP Riesen.
Seura perustettiin vuonna 1960 nimellä DJK Ludwigsburg. Vuonna 1970 seura yhdistyi SpVgg 07 Ludwigsburgiin, jolloin sen talous oli paremmassa hallinnassa. Kaudella 1978–1979 seura nousi ensimmäistä kertaa Basketball-Bundesligaan. Koripallojoukkue oli yhteydessä SpVgg 07 Ludwigsburgin kanssa aina vuoteen 1987 saakka, jolloin BG Ludwigsburg irtautui monilajiseurasta ja perusti joukkueen, joka oli keskittynyt ainoastaan koripalloon. Vuonna 2002 seuran sponsoriksi tuli EnBW, jolloin nimeksi vaihdettiin EnBW Ludwigsburg. Kaudeksi 2009–2010 seura muuttaa uuteen areenaan, koska vanha areena oli melkein poikkeuksetta loppuunmyyty.
Ai Iwamura
Ai Iwamura (s. 4. maaliskuuta 1984) on japanilainen näyttelijä. Hän on näytellyt elokuvissa "Battle Royale" ja "", joissa hänen roolihahmonsa on hymyilevä tyttö Mai. Iwamura myös ääninäyttelee MarineAngemonia "Digimon Tamersissa".
Tunturikynsisammal
Tunturikynsisammal ("Dicranum elongatum") on sammallaji. Se kuuluu "Dicranaceae" -heimoon ja kynsisammalten sukuun. Tunturikynsisammalta esiintyy koko Suomessa Ahvenanmaata, Etelä-Suomea ja Pohjanmaan rannikkoa lukuun ottamatta. Laji on uhanalainen Järvi-Suomessa, Pohjanmaalla, Pohjois-Karjalassa ja Kainuussa.
Tunturikynsisammal kasvaa vähäravinteisilla paikoilla tunturisoilla ja -kankailla sekä etelämpänä kallioiden pohjoisseinämillä.
Topi ja Toivottomat
Topi ja Toivottomat on suomalainen 1970-luvulla perustettu iskelmäyhtye. Yhtye voitti Suomen humppamestaruuden vuonna 1978. Yhtye teki ensimmäiset levytyksensä vuonna 1977, jolloin Finnlevy julkaisi kaksi sen kappaletta "Humppaorkestereiden SM-loppukilpailut" -kokoelmalla. Yhtyeen nimeä kantanut ensimmäinen albumi ilmestyi vuonna 1978 PSO:n julkaisemana. Ensimmäisen albumin ilmestyttyä orkesterin levy-yhtiöksi vaihtui JP-Musiikki, jonka kustantamana seuraavat kaksi albumia ilmestyivät.
Gennadi Špigun
Gennadi Nikolaevitš Špigun ("Геннадий Николаевич Шпигун") (5. helmikuuta 1947 - joskus vuonna 2000) oli venäläinen kenraali ja Venäjän sisäministeriön erikoisasiamies Tšetšeniassa.
Naamioidut ja aseistautuneet miehet sieppasivat hänet Groznyin lentokentällä 5. maaliskuuta 1999 ja vaativat 15 miljoonan dollarin lunnaita. Sieppaajiksi on väitetty muun muassa Šamil Basajevin, Arbi Barajevin tai Magomed Hatuevin johtamia aseellisia tšetšeeniryhmittymiä.
Sieppaajien vaatimia lunnaita ei maksettu ja Špigun löytyi kuolleena 31. maaliskuuta 2000 Itum-Kalen kylän läheltä Tšetšeniasta.
Špigunin surmaajia, kuolinsyytä ja kuolinaikaa ei tarkoin tiedetä.
Kouros
Kouros on kreikkalaisen kuvanveiston arkaaiselle kaudelle tyypillinen alaston nuori mies.
Kouros voi myös tarkoittaa:
End of Grey
End of Grey on yhdysvaltalaisen kristillisen rockbändin Decyfer Downin debyyttialbumi. Levyllä julkaistiin neljä singleä seuraavassa järjestyksessä: "Fight Like This", "Burn Back The Sun", "No Longer" ja viimeisenä "Life Again".
Crash (albumi)
Crash on yhdysvaltalaisen kristillisen rockbändin Decyfer Downin toinen albumi. Levyllä julkaistiin kaksi singlea, "Crash" ja "Fading".
Turkkikynsisammal
Turkkikynsisammal ("Dicranum fuscescens") eli kiilloton kynsisammal on sammallaji. Se kuuluu "Dicranaceae" -heimoon ja kynsisammalten sukuun. Turkkikynsisammalta esiintyy lauhkea- ja havumetsävyöhykkeillä. Suomessa sitä esiintyy koko maassa, Etelä-Suomessa vähemmän. Sitä kasvaa kangasmetsissä, kivillä, lahopuilla, puiden kannoilla ja kallioilla. Turkkikynsisammal on 2-kotinen, itiöt ovat pieniä ja itiöpesäkkeet melko harvinaisia. Laji on elinvoimainen ja kanta on runsas. Yleisväriltään se on vihreä tai kellanvihreä.
Turkkikynsisammal on keskikokoinen (2-6 cm) melko hento sammal, jonka kapeissa lehdissä on voimakas keskisuoni. Sen samaan suuntaan kaartuvat lehdet ovat kiillottomat ja kuivina kähärät. Sen lehtien kärkisolut ovat lyhyitä.
Eparkhia
Eparkhia tai "eparkia" () tarkoitti antiikin Kreikassa Rooman valtakaudella maakuntaa. Myöhemmin ortodoksisen kirkon piirissä "eparkia" omaksuttiin tarkoittamaan hiippakuntaa. Sana on kuitenkin yleisesti käytössä enää vain Venäjän kirkon piirissä.
Nykyajan Kreikka jakaantui provinsseihin ("eparchía") vuosina 1887–2006.
Dead by April (albumi)
Dead by April on Dead by Aprilin esikoisalbumi, joka julkaistiin 13. toukokuuta 2009 levymerkillä Universal Music.
Albumi ylsi kotimaassaan Ruotsissa Sverigetopplistanin toiselle sijalle.
Maxwell (jalkapalloilija)
Maxwell Scherrer Cabelino Andrade, joka tunnetaan paremmin nimellä Maxwell (s. 27. elokuuta 1981 Cachoeiro do Itapemirim, Espírito Santon osavaltio, Brasilia) on brasilialainen jalkapalloilija, joka pelaa ranskalaisessa Paris Saint-Germainissa. Hänen pelipaikkansa on vasen laitapuolustaja tai laitalinkki.
Cruzeiron juniorijoukkueessa pelannut Maxwell aloitti ammattilaisuransa Alankomaissa AFC Ajaxin joukkueessa kaudella 2001/02. Hänen henkilökohtainen menestyskautensa Ajaxissa oli 2002/03, jolloin hän pelasi lähes kaikki Eredivisien ottelut ja valittiin Alankomaiden vuoden pelaajaksi. Hän loukkaantui vakavasti cup-ottelussa Willem II Tilburgia vastaan huhtikuussa 2005.
Maxwellin kausi 2005/06 meni loukkaantumisen takia piloille, eikä hän pelannut otteluakaan Ajaxin paidassa. Kesäkuussa 2006 hän siirtyi Serie A:han Internazionaleen. Maxwell edusti Interiä kolmen kauden ajan ja pääsi juhlimaan joka kevät maan mestaruutta.
Heinäkuussa 2009 Maxwell siirtyi viisivuotisella sopimuksella FC Barcelonaan. Peliajan saaminen katalonialaisseurassa ei ollut itsestään selvää, mutta ranskalaisen Eric Abidalin jouduttua sairauden vuoksi sivuun nousi brasilialainen tärkeään rooliin Barcan mestaruusjoukkueessa. Abidalin palattua takaisin Maxwellin vastuu väheni. Kaudella 2010/11 hän juhli seuran kanssa Mestarien liigan voittoa, muttei pelannut finaalissa.
Tammikuussa 2012 Maxwell siirtyi Ranskan liigan kärkijoukkue Paris Saint-Germainiin 3,5-vuotisella sopimuksella.
Awake (Skilletin albumi)
Awake on kristillisen rockyhtye Skilletin seitsemäs albumi. Albumi julkaistiin 25. elokuuta 2009.
Donát Bánki
Donát Bánki () oli insinööri ja keksijä, jonka ansioihin kuuluu muun muassa kaasuttimen keksiminen yhdessä János Csonkan kanssa.
Bánki syntyi pienessä kylässä Komáromin läänissä. Hänen isänsä oli ollut armeijan lääkärinä Unkarin kapinan 1848-1849 aikaan, ja välitti kansallismielisen ajattelutapansa lapsilleen.
Donát Bánkin ollessa yhdeksänvuotias hänen isänsä sai piirilääkärin paikan Lovászpatonassa. Paikallinen jättimäinen vesimyllyn ratas teki nuoreen Donátiin lähtemättömän vaikutuksen.
Bánki suoritti tutkintonsa Budapestin teknillisessä yliopistossa. Vuonna 1881 Bánki työskenteli Unkarin valtion rautateiden (MÁV) konepajalla, mutta jo 1882 hän sai työpaikan Ganz-yhtymällä. Aluksi Bánki toimi suunnittelijana, mutta siirtyi sittemmin johtotehtäviin. Samalla hän teki paljon tutkimustyötä polttomoottoritekniikan alalla yhdessä teknillisen yliopiston testilaboratorion johtaja János Csonkan kanssa. Ganz-yhtymä otti sarjavalmistukseen Bánkin ja Csonkan yhteistyössä kehittämää "Bánki-Csonka" -moottorin. Merkittävin heidän keksinnöistään oli 1893 patentoitu kaasutin; tämä ratkaisi ottomoottoreiden ongelmana olleen polttoaineen ja ilman sekoitussuhteen säätämisen moottorin kuormituksen mukaan. Kunnia kaasuttimen keksimisestä on usein annettu aiheetta Wilhelm Maybachille, joka jätti patenttihakemuksensa vastaavanlaisesta ratkaisusta noin puoli vuotta Bánkin ja Csonkan jälkeen.
Vuonna 1894 Bánki patentoi keksimänsä korkeapainemoottorin joka oli varustettu vesiruiskutusjäähdytyksellä.
Bánki siirtyi luennoimaan teknilliseen yliopistoon vuonna 1899. Vuonna 1902 hän sai auton etuvetotekniikkaan liittyvän patentin, 1903 saatu patentti koski höyryturbiinia ja 1917 hän patentoi Bánki-vesiturbiinin, joka mahdollisti pienimuotoisen sähköntuottamisen alhaisin kustannuksin.
Bánki poltteli jatkuvasti piippua tai sikaria. Vapaa-aikanaan hänen mieliharrastuksensa oli maalaaminen.
Bánki työskenteli yliopistolla vuoteen 1922 asti, jolloin hän kuoli.
BMW 8-sarja
BMW 8-sarja on BMW:n vuosina 1989–1999 ja uudelleen vuodesta 2018 lähtien valmistama urheiluautomalli.
Kungsholmin kirkko
Kungsholmin kirkko () tai Ulrika Eleonoran kirkko () on kirkko Tukholmassa Ruotsissa. Kirkon suunnitteli Jean de la Valléen vävy Mathias Spieler, ja rakennustyöt alkoivat keväällä 1673. Kirkko vihittiin 1688, mutta vasta 1753 valmistuivat suunnitellut tiiliholvit. Keskustorni rakennettiin vasta 1808–1810 P. W. Palmrothin laatimien, alkuperäistä suunnitelmaa mukailevien piirustusten mukaan. Kirkon sisällä koristeellisen kasteaition on tehnyt kuvanveistäjä Caspar Schröder vuonna 1707.
Rakennus sijaitsee Kungsholmenin kaupunginosassa. Kirkko kuuluu vuonna 2014 muodostettuun Västermalmin seurakuntaan, aiemmin se kuului Kungsholmin seurakuntaan.
Renae Jacobs
Renae Jacobs (s. 1. helmikuuta 1957 Chicago, Illinois) on yhdysvaltalainen ääninäyttelijä, jonka tunnetuin äänirooli on April O'Neil animaatiosarjassa "Turtles – mutanttikilpikonnat".
Jacobs syntyi Chicagossa, mutta asui East Lansingissa 11-vuotiaaksi asti, jonka jälkeen hän muutti Kaliforniaan.
Jacobs on naimisissa ja heillä on yksi tytär ja poika.
Jacobs aloitti ääninäyttelemisen 9-vuotiaana käydessään koulua Michigan Statessa. Koululla järjesti "The Land of Play" -nukkeohjelman luoja kurssin, jossa hän opetti nukeilla esittämistä sekä luomaan erilaisia hahmojen ääniä. Kurssin päätteeksi hän valitsi muutaman oppilaan tekemään pieniä rooleja ohjelmaan ja Jacobs oli yksi valituista. Sittemmin muutettua Kaliforniaan ollessaan 11-vuotias hän jatkoi ääninäyttelemistä tehden aluksi rooleja nukkeohjelmien parissa. Sittemmin 1980-luvulla Jacobs pääsi tekemään äänirooleja animaatioihin, kuten "It's Punky Brewster", "My Little Pony and Friends" ja "Moon Dreamers". Sarjojen myötä häntä pyydettiin koe-esiintymään "Turtles – mutanttikilpikonniin".
Jacobs päätyi Aprilin rooliin ääniohjaaja Stu Rosenin kautta, joka pyysi hänen agenttiaan koe-esiintymän Aprilin rooliin. Jacobs saapui koe-esiintymään, jossa oli paikalla odottamassa kuusi muuta naista. Kaikkien äänet otettiin nauhalle, jotka eivät kuitenkaan miellyttäneet tuottajia äänten ollessa liian korkeita. Rosen esitti vielä viimeisenä Jacobsin ääninäytteen josta tuottajat pitivät.
Sarjan päätyttyä vuonna 1996, Jacobs muutti pois Kaliforniasta ja jatkoi perhe-elämäänsä kahden lapsensa kanssa. Sittemmin hän on tehnyt äänityötään opetusvideoille ja lasten CD-Rom levykkeille.
Luettelo entisistä Interscope Recordsin artisteista
Tämä on luettelo entisistä Interscope Recordsin artisteista.
Luettelo nykyisistä Interscope Recordsin artisteista
Tämä on luettelo nykyisistä Interscope Recordsin artisteista.
Meltemi
Meltemi () on Välimereen kuuluvalla Aigeianmeren alueella, kuten Kreetan rannikolla, Dodekanesiassa ja Kykladeilla, kesäaikaan esiintyvän kuivan, puuskaisen ja raikkaan tuulen nimi. Meltemi kuuluu Välimeren eteesisiin tuuliin. Tuuli puhaltaa aina pohjoisen suunnasta. Meltemi viilentää hellettä, mutta saattaa aiheuttaa häiriöitä myös lauttaliikenteeseen.
Meltemi syntyy, kun Lähi-idässä ja Välimeren yllä olevan matalapaineen ja laajalle alueelle Balkanilla levinneen Azoreiden korkeapaineen ilmanpaineiden välillä on suuria eroavaisuuksia. Meltemi syntyy enimmäkseen kahtena ajanjaksona. Ensimmäinen jakso alkaa toukokuun lopussa ja päättyy heinäkuun alussa. Toinen jakso alkaa puolestaan heinäkuun lopussa ja päättyy lokakuun lopulla. Tuulen saattaa havaita koko kesänkin ajan.
Alkoholihepatiitti
Alkoholihepatiitti (ICD-10: K70.1) on alkoholin liikakäytön aiheuttama hepatiitti eli maksatulehdus. Vaikka alkoholihepatiitti ei olekaan vielä kirroosiin asti edennyt peruuttamaton maksavaurio, on kyseessä alkoholimaksasairauden toinen aste rasvamaksan jälkeen. Oireita ovat mm. kipu oikeassa kylkikaaressa, ihon ja/tai silmien valkuaisen keltaisuus, askiitti (nesteen kertyminen vatsakalvon onteloon), väsymys ja hepaattinen enkefalopatia (maksan vajaatoiminnasta johtuva aivojen toimintahäiriö). Lievät tapaukset parantuvat itsestään alkoholin käytön lopettamisella, mutta vakavat tapaukset saattavat johtaa kuolemaan. Vakavia tapauksia voidaan hoitaa glukokortikoideilla.
Kuolleisuus alkoholihepatiittiin sairastuneilla on 30 päivän aikana 15 %.
Suurkuluttajista arvioidusti 10–35 %:lle kehittyy alkoholihepatiitti.
Lumijoki (joki)
Lumijoki on Lumijoen ja Limingan kuntien alueella Pohjois-Pohjanmaalla sijaitseva joki. Lännestä itään virtaava Lumijoki on Suomen Itämereen laskevien jokien joukossa erikoisuus. Lumijoen sivuhaaroja ovat Hirvasoja, Junkkosenoja ja Haarasuonoja. Joki lähtee Lumijärvi-nimiseltä suoalueelta ja laskee Liminganlahteen Limingan kunnassa Virkkulan kylässä Temmesjoen suiston lounaispuolella. Joen valuma-alue on 148 km² ja valuma-alueen järvisyys 0,03 %.
Lumijoen nimi perustunee siihen, että siinä oli runsaasti tulvavesiä lumien sulamisen aikoihin.
Cell Tv
Cell Tv on IBM:n,  Sonyn ja Toshiban kehittämän Cell-suorittimen pohjalle rakennettu uusi teräväpiirtonäyttötekniikka. Sony käyttää tekniikkaa PlayStation 3 -pelikonsoleissa ja IBM muun muassa teollisuuden visualisointisovellutuksissa. Uusi tekniikka mahdollistaa muun muassa useiden kanavien ajamisen samassa näytössä lähetyksessä käytetystä kuvaresoluutiosta riippumatta. Kuvan sävyjä voidaan säätää ohjelmallisesti ja näin parantaa kuvaa ja esimerkiksi vähentää LED-taustavalaistun nestekidenäytön virrankulutusta himmentämällä näyttöä kuvan tummilla alueilla. Näyttötekniikasta tulee ohjelmoitavaa ja laitteen suorituskykyä voidaan parantaa ohjelmallisesti tekniikan kehittyessä. Myös laitteen ominaisuuksia ja uusia palveluja, kuten vuorovaikutteisuutta voidaan ohjelmallisesti myöhemmin lisätä. Näin laite voidaan ottaa käyttöön, vaikka tuleva teräväpiirtolähetysstandardi ei olisi vielä valmis, kuten tilanne useimmissa maissa vielä vuonna 2009 oli. Ensimmäiset Toshiban valmistamat Cell Tv -tekniikkaan perustuvat multimedianäytöt tulivat markkinoille syksyllä 2009.
Markus Kumpuoja
Markus Kumpuoja (s. 21. marraskuuta 1988 Kemi, Suomi) on suomalainen jääpalloilija, pelipaikaltaan hyökkääjä. Hänen seuransa on Uppsalan IK Sirius BK.
Kumpuojan ura Bandyliigassa alkoi 17-vuotiaana kaudella 2005-2006 Veitsiluodon Vastuksen riveissä, jossa hän oli pelannut eri juniorijoukkueissa 4-vuotiaasta asti. Kaudella 2007-2008 Vastuksen luovuttua sarjapaikasta hän siirtyi Oulun Luistinseuraan, josta saavutuksena on kaksi perättäistä Suomen mestaruutta. Kumpuojalla oli ensimmäisen kevään 2008 mestaruuden kohdalla keskeinen rooli, sillä hän tasoitti ottelussa ToPV:a vastaan jatkoajalla. Kahden Oulussa vietetyn kauden jälkeen osoitteeksi vaihtui IFK Kungälv Ruotsista, jossa hän viihtyi neljä kautta. Sen jälkeen hään siirtyi sieltä hallitsevan mestarin tukholmalaisen Hammarby IF:n riveihin, Alun positiivisten kommenttien perusteella menestystä oli odotettavissa huippuseurassa. Huippuseurassa Kumpuoja ei saanut kuitenkaan vakiinnutettua paikkaansa. Niinpä hän siirtyi kahden Hammarby-kauden jälkeen Uppsalan IK Sirius BK:n riveihin.,
Kumpuoja on edustanut Suomen maajoukkueita kaikissa ikäluokissa. Kaudella 2008-2009 hän teki ensiesiintymisensä Suomen miesten maajoukkueessa Russia Goverment Cupissa Novosibirskissä Venäjällä. Samalla kaudella Kumpuoja oli mukana myös MM-kisoissa Västeråsissa Ruotsissa, missä Suomi saavutti pronssia voittamalla pronssiottelussa Kazakstanin lukemin 7-5. Sen jälkeen Kumpuoja on ollut vielä neljissä MM-kisoissa vuoteen 2015 mennessä.
Kumpuoja on palkittu myös Suomen alle 19- ja alle 23-vuotiaiden parhaana pelaajana.
Maajoukkueessa
MM-hopea : 2016
Seurajoukkueissa